ЗАЦВЯРДЖАЮ

Галоўны спецыяліст аддзела

па адукацыі Докшыцкага райвыканкама

А.А.Кучыц

\_\_\_\_\_\_\_\_\_\_\_\_\_\_\_\_\_ 2024 г.

УМОВЫ

правядзення раённага этапу

IV Рэспубліканскага фестывалю-конкурсу

даследчых праектаў навучэнцаў

“Нашчадкі традыцый”

АГУЛЬНЫЯ ПАЛАЖЭННІ

Дадзеныя ўмовы вызначаюць парадак арганізацыі i правядзення раённага этапу IV Рэспубліканскага фестывалю-конкурсу даследчых праектаў навучэнцаў “Нашчадкі традыцый” (далей - конкурс).

Конкурс распрацаваны ў адпаведнасці з Інструкцыяй аб парадку правядзення рэспубліканскіх мерапрыемстваў установамі дадатковай адукацыі дзяцей i моладзі з удзелам навучэнцаў, зацверджанай пастановай Міністэрства адукацыі Рэспублікі Беларусь ад 06.07.2011 № 59.

Конкурс праводзіцца ў адпаведнасці з Канцэпцыяй бесперапыннага выхавання дзяцей i навучэнскай моладзі, Праграмай бесперапыннага выхавання дзяцей i навучэнскай моладзі на 2021 – 2025 гады, Дзяржаўнай праграмай “Адукацыя i маладзёжная палітыка” на 2021 – 2025 гады, Праграмай патрыятычнага выхавання насельніцтва на 2022 – 2025 гады.

МЭТА І ЗАДАЧЫ КОНКУРСУ

Конкурс праводзіцца з мэтай патрыятычнага і духоўна-маральнага выхавання навучэнцаў праз іх далучэнне да каштоўнасцей беларускай культурнай спадчыны, вывучэння раённых народных традыцый і развіцця дзіцячай творчасці ў галіне беларускага народнага мастацтва.

Задачы:

* даследаваць самабытную з’яву традыцыйнай народнай культуры раёна i прадставіць аўтарскі праект па яе ўкараненні ў сучасную культурна-адукацыйную прастору;
* падтрымліваць i развіваць творчую ініцыятыву па выкарыстанні i распаўсюджванні народных мастацкіх традыцый;
* фарміраваць практычныя навыкі i творчыя здольнасці навучэнцаў сродкамі беларускай народнай творчасці, павышаць матывацыю да даследчай дзейнасці i развіваць пазнавальную актыўнасць навучэнцаў;
* выхоўваць павагу да народнай культуры, гісторыі, пашыраць веды, удасканальваць этнакультурныя i даследчыя кампетэнцыі, майстэрства па выкананні i прэзентацыі мастацкіх твораў;
* садзейнічаць сацыялізацыі асобы ва ўмовах сучаснага грамадства з улікам выхаваўча-адукацыйнага патэнцыялу беларускай народнай спадчыны.

АРГАНІЗАТАРЫ

Арганізатарамі раённага этапу конкурсу з’яўляецца аддзел па адукацыі Докшыцкага раённага выканаўчага камітэта і ДУДА “Докшыцкі раённы цэнтр дзяцей і моладзі”.

УДЗЕЛЬНІКІ КОНКУРСУ

У конкурсе прымаюць удзел навучэнцы ўстаноў агульнай сярэдняй і дадатковай адукацыі, педагагічныя работнікі, якія ажыццяўляюць падтрымку праектна-даследчай дзейнасці і яе метадычнае суправаджэнне.

Узроставая катэгорыя ўдзельнікаў: 10 – 13 гадоў, 14 – 18 гадоў.

ТЭРМІНЫ ПРАВЯДЗЕННЯ

Конкурс праводзіцца з сакавіка па ліпень 2024 года.

НАМІНАЦЫІ КОНКУРСУ

**”Культурныя традыцыі i абрады роднага краю“** (народныя абрады i святы, народная тэатральная творчасць, вусная народная творчасць, традыцыйны побыт беларусаў);

**’’Музычная спадчына маёй Радзімы“** (народныя музычныя i харэаграфічныя традыцыі, песеннае, танцавальнае, інструментальнае мастацтва беларусаў);

**’’Рукатворныя помнікі народнага мастацтва маёй краіны“** (мастацкія творы дэкаратыўна-прыкладнога мастацтва, традыцыйныя рамёствы i промыслы беларусаў).

У кожнай з намінацый прадстаўляюцца праекты, якія накіраваны на даследаванне, захаванне, папулярызацыю традыцыйнай культуры беларусаў, мастацкую рэканструкцыю i творчае пераасэнсаванне народнай спадчыны ўсучасных умовах.

ПАТРАБАВАННІ ДА МАТЭРЫЯЛАЎ

Праект складаецца з тэкставай (друкаванай) распрацоўкі і відэароліка з дэманстрацыяй вопыту і вынікаў праектнай дзейнасці. Матэрыялы прадстаўляюцца на беларускай мове.

Афармленне і структура тэкставай распрацоўкі праекта ўключае наступныя часткі:

тытульны ліст (змяшчае: поўную назву ўстановы; тэму праекта; прозвішча, імя навучэнца(-цаў)-аўтара(-аў) праекта; узроставую катэгорыю; назву аб’яднання па інтарэсах; прозвішча, імя і імя па бацьку кіраўніка праекта; горад, год);

змест (уключае назву ўсіх загалоўкаў з указанием нумароў старонак, на якіх размяшчаюцца матэрыялы);

пашпарт праекта (уключае: назву праекта; тып праекта; адукацыйную вобласць; метады, выкарыстаныя ў праекце; формы прадстаўлення вынікаў праекта; установы і арганізацыі, ва ўзаемадзеянні з якімі выконваецца праект);

уводзіны (аб’ём да дзвюх старонак): абгрунтаванне актуальнасці і ідэі, мэты і задачы праекта.

асноўная частка (аб’ём да 12 старонак) уключае тэарэтычны і практычны раздзелы, у якіх раскрываецца змест; аналізуюцца розныя пункты гледжання па праблеме даследавання, прадстаўленыя ў літаратуры; даецца апісанне і аналіз шляхоў і метадаў вырашэння праблемы; апісанне працэсу і зместу праектнай дзейнасці, мастацкага (творчага) прадукту праекта, выкарыстоўваецца даследчы матэрыял;

заключэнне (абагульняюцца і аналізуюцца вынікі праектнай дзейнасці);

спіс літаратуры;

дадаткі могуць уключаць даведачна-суправаджальныя, фальклорна-этнаграфічныя матэрыялы, распрацоўкі сцэнарыяў, тэхналагічныя карты, фотаілюстрацыі, буклеты, дадатковыя табліцы, графікі, малюнкі і іншыя матэрыялы, неабходныя для лепшага разумения зместу і атрыманых вынікаў.

Праект выконваецца ў адпаведнасці з наступнымі патрабаваннямі

фарматавання: тэкст работы друкуецца з дзвюх старонак ліста ў фармаце А4 з палямі: злева – 30 мм, справа – 10 мм, зверху і знізу – 20 мм у тэкставым рэдактары Word, шрыфтам № 14 Times New Roman, міжрадковы інтэрвал – адзінарны.Загалоўкі друкуюцца малымі літарамі (першая – вялікая). Нумарацыя старонак – на ніжнім полі па цэнтры. Усе наяўныя ў тэксце гіперспасылкі, QR-коды павінны быць рабочымі.

Спіс літаратуры і інтэрнэт-рэсурсаў варта размясціць у канцы дакумента ў адпаведнасці з патрабаваннямі Вышэйшай атэстацыйнай камісіі Рэспублікі Беларусь (Загад ад 08.09.2016 №206). У тэксце спасылкі на літаратуру афармляюцца ў квадратных дужках.

У відэароліках аўтары прэзентуюць вопыт і дэманструюць прадукты праектнай дзейнасці: мастацкую рэканструкцыю святочна-абрадавых комплексаў, тэатральных прадстаўленняў і інш. з выкарыстаннем адпаведных элементаў, мастацкія вырабы народнай дэкаратыўна-прыкладной творчасці, творы музычнага песеннага, інструментальнага, харэаграфічнага фальклору і інш. Аўтары выкарыстоўваюць непасрэдны каменціраваны паказ у дэманстрацыі вынікаў і прадуктаў творчай праектнай дзейнасці, рашэнні даследчых і

практычных задач.

Працягласць відэароліка – да 10 хвілін, тэхнічныя параметры: HD 1280x720; 1920x1080; фармат відэафайла – mр 4, AVI.

**Абавязкова пры афармленні работ удзельнікі павінны выканаць усе вышэй пералічаныя патрабаванні. Не забываць, што кожная работа суправаджаецца відэаролікам.**

Крытэрыі ацэнкі праектаў:

* актуальнасць і значнасць, аргументацыя канцэпцыі праекта;
* унікальнасць, самабытнасць, адпаведнасць нацыянальным мастацкім традыцыям;
* лагічнасць, паўната раскрыцця тэмы;
* самастойнасць даследавання;
* стыль, мова выкладання матэрыялу (яснасць, вобразнасць, лаканічнасць, лексіка, граматыка);
* наяўнасць абгрунтаваных высноў;
* культура афармлення і прэзентацыі праекта;
* адпаведнасць узросту;
* мастацкая выразнасць і якасць выканання (для творчых прадуктаў праектнай дзейнасці);
* лагічнасць, паўната прадстаўлення і творчая прэзентацыя вопыту і вынікаў праектнай дзейнасці (для відэароліка).

**Конкурсныя матэрыялы на раённы этап дасылаюцца ў друкаваным і электронным выглядзе да 15 ліпеня 2024 года** **ў** **ДУДА “Докшыцкі раённы цэнтр дзяцей і моладзі” (г.Докшыцы, вул. Ленінская, 5) на адрас электроннай пошты: cdtdokshitsy\_2007@mail.ru.**

ПАДВЯДЗЕННЕ ВЫНІКАЎ

Пераможцы і прызёры ў кожнай намінацыі і ўзроставай катэгорыі раённага этапу рэспубліканскага фестывалю-конкурсу даследчых праектаў навучэнцаў “Нашчадкі традыцый” узнагароджваюцца дыпломамі I, II, III ступені аддзела па адукацыіі Докшыцкага райвыканкама.

Лепшыя праектныя работы навучэнцаў будуць накіраваны на абласны этап.

ФІНАНСАВАННЕ

Набыццё дыпломаў пераможцам і прызёрам раённага эпапу рэспубліканскага фестывалю-конкурсу праектаў навучэнцаў “Нашчадкі традыцый” (18 штук: у кожнай намінацыі і ў кожнай узроставай катэгорыі) ажыццяўляецца за кошт сродкаў раённага бюджэту, прадугледжаных на правядзенне цэнтралізаваных мерапрыемстваў.

Савулава 59791

Зводная заяўка

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назва ўстановы адукацыі)

на ўдзел у абласным этапе фестывалю-конкурсу

даследчых праектаў навучэнцаў “Нашчадкі традыцый”

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  п/п | Намінацыя | Узроставая катэгорыя 10-13 гадоў;  14-18 гадоў | Назва праекта | Навучэнцы, удзельнікі праекта. Прозвішча і імя цалкам | Аб’яднанне па інтарэсах | Прозвішча, імя, імя па бацьку педагога (аў), кіраўніка (оў) праекта цалкам, пазначыць пасаду | Назва і адрас установы адукацыі цакам | Адрас эектронной пошты і нумар тэлефона для сувязі |
|  |  |  |  |  |  |  |  |  |